Diari Oficial de la Generalitat Valenciana


Sumari del DOGV 7175, del 18-12-2013 (2013/11244)

Notificació de la sentència dictada en el procediment de guarda, custòdia i pensió d'aliments número1266/2011.
--------------------------------------------------------------------------------------------------------------

### Dades del document

Número de DOGV
:   7175

Data del DOGV
:   18-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11815


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment de guarda, custòdia i pensió d'aliments número1266/2011. [2013/11039]  
Juí: mesures en relació amb els fills 001266/2011.   
Part demandant: Irfan Rashid.   
Part demandada: Khadija Benmaitallah.   
Sobre: ordinaris.   
Secretari: Vicente Miñana Llorens.  
En el juí a què es fa referència s'ha dictat la resolució que té el text que, literalment, és com seguix:  
«Dispositiva  
Desestime la demanda interposada pel procurador Vicente Jaime Sempere Sirera, en nom i representació d'Irfan Rashid, contra Khadija Benmaitallah, de mesures definitives sobre pàtria potestat, guarda i custòdia, règim de visites i aliments, en relació amb el menor N. R. B., i en lloc seu dispose les següents:   
1. Atribuir a la mare, Khadija Benmaitallah, la guarda i custòdia del fill en comú, N. R. B., i compartixen els dos progenitors la titularitat de la pàtria potestat sobre el menor.   
2. Condemnar Irfan Rashida a pagar, en concepte d'aliments per al fill comú, la quantitat de 150 euros mensuals, pagadors dins dels cinc primers dies de cada mes per mensualitats anticipades, en el compte corrent o d'estalvi que designe la mare. La suma esmentada s'actualitzarà, amb efectes d'1 de gener de cada any, i començarà per l'1 de gener del present any, per mitjà de l'aplicació del percentatge de l'increment de l'índex de preus de consum publicat per l'Institut Nacional d'Estadística o organisme oficial competent a Espanya.  
Els gastos extraordinaris que hagen de realitzar-se en interés del menor seran satisfets a mitges entre els progenitors, i tindran tal consideració tots aquells sanitaris, educatius o d'oci imprescindibles o convenients per als xiquets, i s'assenyalen a estos efectes com a extraordinaris els gastos mèdics o quirúrgics sense cobertura per la Seguretat Social, o per assegurances o mútues privades que els pares pogueren subscriure, i els gastos per inici del curs escolar, campaments d'estiu o activitats semblants.   
No pertoca realitzar un pronunciament especial quant a les costes causades en esta instància.  
Esta és la meua sentència, de la qual es portarà una testimoniança literal a les actuacions i es notificarà a les parts en la forma ordinària, amb l'advertiment que no és ferma, ja que es pot interposar en contra un recurs d'apel·lació que es presentarà davant d'este Jutjat per a l'Audiència Provincial d'Alacant, en el terme de 20 dies, que jutjant definitivament en primera instància, pronuncie, mane i firme.  
Publicació. En la mateixa data l'anterior sentència va ser llegida i publicada pel jutge que la subscriu mentres celebrava audiència pública. En done fe».   
Atés que es desconeix el domicili o residència actuals de la part demandada, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ordena publicar este edicte en el Diari Oficial de la Comunitat Valenciana.  
  
  
Dénia, 9 de desembre de 2013.- El secretari judicial: Vicente Miñana Llorens.